Държавен вестник, бр. 42, 2006 г., стр. 110

С Т Р .  110
Д Ъ Р Ж А В Е Н   В Е С Т Н И К
Б Р О Й  42
а) електродите са поставени така, че да об-
хванат черепа и сърцето;
б) използва се ток със сила, която води до
незабавна загуба на съзнание и спиране на сър-
цето на животното;
в) за лисици, при които електродите се пос-
тавят в устната кухина и ректума, се прилага
ток със сила 0,3 А за минимум 3 s;
5. инжектиране на свръхдоза анестетик, като
се прилагат само такива анестетици, които в
предписаната доза и начин на приложение при-
чиняват незабавна загуба на съзнание, послед-
вана от смърт на животното;
6. използване на въглероден двуокис за умър-
твяване на животни от семейство Порови и
чинчили при спазване на следните изисквания
и условия:
а) газовата камера, в която се поставят жи-
вотните, е конструирана и поддържана по на-
чин, който изключва нараняване на животните
и дава възможност те да бъдат наблюдавани;
б) животните се поставят в камерата, когато
атмосферата вътре е наситена с възможно най-
голяма концентрация на въглероден двуокис,
като източникът на газ подава 100 % въглеро-
ден двуокис;
в) инхалирането на газ довежда животните
до състояние на дълбока обща анестезия с пос-
ледваща смърт; животните остават в камерата
до настъпването на смъртта.
(2) При умъртвяването на животните могат
да се използват и методи, различни от тези по
ал. 1, само с разрешение от органите на НВМС.
Раздел ХI
Умъртвяване на бракувани еднодневни
пилета и ембриони в люпилни
Чл. 45. (1) Еднодневните пилета се умъртвя-
ват по следните методи:
1. използване на механични устройства, при-
чиняващи бърза смърт, с монтирани бързо вър-
тящи се резци или разширени полистиренови
издатини; устройството е с достатъчен капаци-
тет, за да осигури незабавната смърт на всички
животни;
2. използване на въглероден двуокис, като
животните се поставят в среда с възможно най-
голяма концентрация на газа и източникът
подава 100 % въглероден двуокис; животните
остават в тази среда до настъпване на смъртта.
(2) Ембрионите се умъртвяват чрез използ-
ване на механичните устройства, посочени в
ал. 1, т. 1.
(3) При умъртвяване на еднодневни пилета
и ембриони могат да се използват и методи,
различни от тези по ал. 1 и 2, които отговарят
на изискванията по чл. 3 и само с разрешение
от органите на НВМС.
Допълнителна разпоредба
§ 1. По смисъла на тази наредба:
1. “Фиксиране” е всяка процедура по обез-
движване на животните с цел да се осигури ефек-
тивно зашеметяване, клане или умъртвяване.
2. “Зашеметяване” е привеждане на живот-
ните в състояние на безсъзнание, което про-
дължава до настъпване на смъртта им.
3. “Умъртвяване” е действие, което причи-
нява смърт на животните.
4. “Клане” е причиняване смърт на живот-
ните чрез пълно обезкръвяване.
5. “Кланица” е предприятие, в което се из-
вършва клане на еднокопитни и преживни жи-
вотни, свине, зайци и птици с търговска цел и
което разполага с необходимото оборудване за
придвижване и осигуряване на почивка на жи-
вотните преди клане.
6. “Придвижване на животните” е разтовар-
ването на животните или движението им от
платформите за разтоварване, помещенията или
боксовете на кланицата до самото място, къде-
то ще бъдат заклани.
7. “Почивка преди клане” е настаняването
на животните в обори, боксове, закрити прост-
ранства или навеси на територията на кланица-
та с цел да бъдат нахранени, напоени и да отпо-
чинат, преди да бъдат заклани.
8. “Излишни страдания” са ненужно причи-
нени болка, травма и физиологичен и психоло-
гичен дискомфорт на животните при тяхното
придвижване, почивка, фиксиране, зашеметя-
ване, клане или умъртвяване.
Заключителни разпоредби
§ 2. Тази наредба влиза в сила от 1 май 2006 г.,
с изключение на чл. 15, който влиза в сила от
1 януари 2007 г.
§ 3. Тази наредба отменя Наредба № 20 от
2002 г. за намаляване до минимум страдания-
та на животните по време на клане (ДВ, бр. 55
от 2002 г.).
§ 4. Тази наредба се издава на основание
чл. 149, ал. 3 от Закона за ветеринарномедицин-
ската дейност.
§ 5. Изпълнението на наредбата се възлага
на генералния директор на Националната вете-
ринарномедицинска служба.
Министър: Н. Кабил
34480
НАРЕДБА № 25
от 14 декември 2005 г.
за минималните изисквания за хуманно отно-
шение при отглеждане на кокошки носачки
Раздел I
Общи положения
Чл. 1. С тази наредба се определят:
1. общите и специалните минимални изиск-
вания за хуманно отношение при отглеждане
на кокошки носачки и системите за от-
глеждане;
2. задълженията на физическите и юриди-
ческите лица при прилагане на изискванията
по т. 1;